Francisko Araja rođen je 1956. godine u Santijagu, Čile. U Argentini studira arhitekturu, a poslije toga živi i radi u Meksiku i Španiji.

1979. vraća se u Čile, gdje radi u arhitektonskom birou. U isto vrijeme uči da radi u drvetu na izradi namještaja. To mu daje priliku da dizajnira drveni namještaj i didaktičke igračke.Takođe studira slikarstvo pod mentorstvom čileanskog slikara Eugenija Ditborna.

1982. seli u Pariz gdje studira kod priznatog umjetnika Vladimira Veličkovića.

Stiče diplomu iz oblasti umjetnosti na „École nationale supérieure des beaux-arts“.

1990. dok istražuje drvo kao objekat percepcije, shvata da je fotografija njegov medijum.

2009. Klod Švajsgut, kustos Centra Pompidu, koji prati Franciskov rad, poziva ga da učestvuje na grupnoj izložbi, gdje su među ostalima bili Pjer Buraljo i Nađia Mehađi. Taj uspešan događaj pod nazivom „Regards des artistes pour la Cathédrale de Chartres ", ostavio je veliki trag na pariškoj umjetničkoj sceni.

2011. u Čileu objavljuje studiju "Didaktika autodidakta", gdje istražuje različite načine odnošenja k znanju. Iste godine u Santijagu osniva i vodi radionicu pri Centru za savremenu umjetnost MATUKANA 100. Predmet njegovog istraživanja je disanje. Kroz to želi da široj publici približi neke složene aspekte života.

Od 2014. zastupa ga pariška galerija „IN Kamera“.

I dalje radi, istražuje gradeći objekte i pokušava da objasni kako stvari funkcionišu.